เจ้าหน้าที่เทศกิจชุดกลางคืนได้ลงพื้นที่ตรวจสอบการลักลอบเผาขยะบริเวณซอยเทียนทะเล 24 พบว่า สถานที่ดังกล่าวเป็นที่พักชั่วคราวของคนงานก่อสร้าง โดยพบร่องรอยการเผาขยะเหลือใช้ เจ้าหน้าที่จึงได้พูดคุยกับหัวหน้าคนงานห้ามมิให้บุคคลใดกระทำการเผา หรือก่อให้เกิดควัน อันกระทบต่อการใช้ชีวิตของประชาชนโดยใกล้เคียง หรือก่อเหตุเดือดร้อนรำคาญต่อผู้อื่น ซึ่งหัวหน้าคนงานรับว่าจะควบคุมมิให้มีการเผาขยะหรือกระทำสิ่งอื่นใดที่กระทบต่อประชาชนอีก ทั้งนี้ เจ้าหน้าที่จะติดตามผลการดำเนินการแก้ไขปัญหาอย่างต่อเนื่องต่อไป
มีการเผาขยะหรือวัตถุบางอย่างที่ส่งกลิ่นเหม็นเหมือนการเผาพลาสติก มักจะเผาช่วงเย็นตั้งแต่ 17:00-18:00 เป็นประจำ รบกวนผู้พักอาศัยภายในหมู่บ้าน จุดที่เผาคือด้านหลังหมู่บ้านคาซ่าเพรสโต้พระรามสอง ซึ่งเป็นบริเวณของที่พักคนงานของโรงงานหนึ่งไม่ทราบชื่อที่เข้าได้จากซอยเทียนทะเล24 เคยแจ้งเหตุไปหลายครั้ง แต่ก็กลับมามีปัญหาใหม่เรื่อยๆ รบกวนแก้ไขให้ด้วยค่ะ
ขอบคุณเจ้าหน้าที่ทุกท่านที่เกี่ยวข้องในการประสานงานและเจ้าหน้าที่ที่ลงพื้นที่ด้วยนะคะ ปฏิบัติงานกันรวดเร็วมากเลยค่ะ เราก็ได้แต่หวังว่าปัญหานี้จะไม่เกิดซ้ำอีก เพราะเป็นแบบนี้ต่อเนื่องมาหลายปีแล้วค่ะ ดีใจที่ในที่สุดก็มีเจ้าหน้าที่เข้ามาช่วยเหลือแล้ว ขอบคุณจริงๆค่ะ 🙏